Тәкен Әлімқұлов — Қазақстан Энциклопедиясы
"Тәкен Әлімқұлов — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TITLE: Тәкен Әлімқұлов — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=0
META: "Тәкен Әлімқұлов — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TOTAL WORDS: 305
TEXT: Қазақстан Энциклопедиясы Тәкен Әлімқұлов – ақын, жазушы, әдебиет сыншысы. Мәскеудегі Әдебиет институтын бітірген. 1936 – 1945 жылдары Шымкент қорғасын зауытында, Донецк облысында жұмыс істеді. 1945 – 1974 жылдары «Оңтүстік Қазақстан» газетінде жауапты хатшы, Лениншіл жас» газетінде бөлім меңгерушісі, КСРО және Қазақстан Жазушылар одағында әдеби кеңесші қызметтерін атқарды. 1974 жылдан өмірінің соңына дейін шығармашылық жұмыспен айналысты. Шығармалары 1945 жылдан жариялана бастады. Алғашқы өлеңдер жинағы «Сапар» 1950 жылы жарық көрді. «Жазғы жаңбыр», «Қаратау өрнектері», «Туған ауылда», «Боз жорға», «Күрең өзен», «Кертолғау», «Шежірелі сахара», «Көкек айы» атты әңгімелер мен повестер жинағы, «Ақ боз ат», «Тұлпардың тағдыры», «Ел мен жер», «Замана екпіні» романдары шықты. Жазушы шығармаларының негізгі тақырыбы ауыл тіршілігі, адам тағдыры, өнер қайраткерлерінің өмірі. Абай Құнанбаев туралы «Жұмбақ жан» атты зерттеу еңбегін жазды. «Өткен мен қазіргі», «Көк қаршыға», «Бар өмір алда», «Сырлы наз» кітаптары орыс тілінде жарық көрді. Лермонтовтың «Измаил бей» поэмасын, П. Павленконың«Бақыт», Г. Николаеваның «Орақ үстінде» романдарын, Э. Сент-Экзюперидің «Кішкентай шаһзада» ертегісін, сондай-ақ А. Пушкиннің, В. Маяковскийдің, Г. Низамидің өлеңдерін қазақ тіліне аударды. Халықтар достығы орденімен марапатталған. Оңтүстік Қазақстан облысының энциклопедиясы Тәкен Әлімқұлов Мәскеудегі М. Горький атындағы Әдебиет институтын бітірген. 1936 - 41 жылдары Шымкент қорғасын зауытында жұмыс істеи жүріп, мақалалар жаза бастаған. 1941 - 45 жылдары Донецк облысында жұмыс істеген. 1945 - 49 жылдары "Оңтүстік Қазақстан" газетінде жауапты хатшы, "Лениншіл жас" газетінде бөлім меңгерушісі. 1956 - 74 жылдары КСРО және Қазақстан Жазушылар одағында әдеби кеңесші, 1974 жылдан шығармашылық жұмыста болған. Шығармалары 1945 жылдан жариялана бастаған. Алғашкы өлеңдер жинағы "Сапар" 1950 жылы жарық көрген. "Өткен мен қазіргі", "Ақбоз ат", "Көк қаршыға", "Бар өмір алда", "Сырлы наз" кітаптары орыс тілінде жарық көрген. Орыс қаламгерлері М. Лермонтовтың "Измаил бей" поэмасын, П. Павленконың "Бақыт", Г. Николаеваның "Орақ үстінде" романдарын, француз жазушысы Э. Сент-Экзюперидің "Кішкентай шаһизада" ертегісін, сондайақ орыс ақындары А. Пушкиннің, В. Маяковскийдің, Әзірбайжан ақын Низамидің өлеңдерін қазақ тіліне аударған. "Халықтар достығы" орденімен марапатталған. } }}} әдебиеті } }}}
